b"\n_START_ARTICLE_\nHasta\n_START_PARAGRAPH_\nHasta era el terme llat\xc3\xad que designava una varietat de llan\xc3\xa7a en la Roma cl\xc3\xa0ssica. Inicialment fou l\xe2\x80\x99arma t\xc3\xadpica dels legionaris romans i don\xc3\xa0 nom als soldats anomenats hastati. En \xc3\xa8poca de la rep\xc3\xbablica els hastati anaven armats amb pilum, per\xc3\xb2 els soldats del tercer rengle, els triarii, conservaren la seva hasta tradicional._NEWLINE_A difer\xc3\xa8ncia d\xe2\x80\x99altres armes llargues de git (lancea, pilum, verutum), una hasta es mantenia a la m\xc3\xa0 dreta del soldat per a ferir de forma directa. En cas de emerg\xc3\xa8ncia es podia llan\xc3\xa7ar.\n_START_SECTION_\nCaracter\xc3\xadstiques\n_START_PARAGRAPH_\nUna hasta era una llan\xc3\xa7a amb asta de freixe d'una llarg\xc3\xa0ria de l'ordre de 2-2,5 metres. La punta o ferrussa era de ferro o acer, d'uns 30 cent\xc3\xadmetres de llarg. Disposava d'un aristol met\xc3\xa0l\xc2\xb7lic en la part inferior, que permetia clavar-la a terra o usar-la en combat si l'asta es trencava. El pes total variava entre 1,2 i 2 kg.\n_START_SECTION_\nHasta i ascona muntera\n_START_PARAGRAPH_\nUna hasta era molt semblant a l'ascona muntera que portaven els almog\xc3\xa0vers."